WILLOW: Η ΟΡΓH ΤΩΝ ΘΡYΛΩΝ
ΠΡΟΛΟΓΟΣ
Σε μια περίοδο ζοφερή,
γεννήθηκε ένα παιδί.
Η Ελόρα Ντάναν, που ήταν γραφτό της να σώσει τον κόσμο.
Καθώς την κυνηγούσαν ανελέητα οι δυνάμεις του σκότους,
η Ελόρα σώθηκε από δύο απροσδόκητους ήρωες.
Έναν αγρότη Νέλγουιν που ονειρευόταν να γίνει μάγος.
Ο Γουίλοου ήταν ένας άντρας με αγνή καρδιά και απαράμιλλο θάρρος.
Ο άλλος
ήταν ένας τιποτένιος κλέφτης, ψεύτης και τυχοδιώκτης.
Μαντμάρτιγκαν έλεγαν τον άντρα που παντρεύτηκα.
Τι να πω;
Ήμουν νέα.
Μαζί, νικήσαμε τη μητέρα μου, τη βασίλισσα Μπαβμόρντα,
κι ελευθερώσαμε το Τιρ Ασλίν από την κατάρα του.
Νομίζαμε πως ο πόλεμος τελείωσε.
Όμως, λίγο αφότου επιστρέψαμε,
ο Γουίλοου είδε ένα όραμα.
Ότι μια μέρα,
ένα αρχαίο κακό θα αναδυθεί και πάλι, θα καταστρέψει τη μέλλουσα αυτοκράτειρα,
και το τέλος της θα είναι η αρχή μιας νέας σκοτεινής περιόδου.
Έτσι, η Ελόρα κρύφτηκε μακριά,
κι η ταυτότητά της δεν αποκαλύφθηκε
ούτε καν στην ίδια.
Μόνο έτσι μπορούσα να την προστατέψω.
ΚΕΦΑΛΑΙΟ 1 ΟΙ ΘΥΕΛΛΕΣ
Κόντεψα να σε νικήσω.
Καλά, μην το πάρεις κατάκαρδα.
Άλλο η ικανότητα,
και άλλο το ταλέντο.
Εγώ έχω και τα δύο.
Μαζί με μια γερή δόση αλαζονείας.
Κι αυτή χρειάζεται.
Ποιος ξέρει; Ίσως με νικήσεις σε λίγα χρόνια.
Και τώρα θα σε νικούσα αν δεν ήταν ασταθής ο βράχος.
Το θέμα δεν είναι οι κινήσεις, Τζέιντ,
αλλά να προσαρμόζεσαι στο τερέν.
Και σ' αυτό είμαι καλύτερη από σένα.
Ναι, είσαι ανώτερη σε όλα, μεγαλειοτάτη.
Μια μέρα, θα το αποδείξω.
Μη μου πεις πως δεν το σκέφτεσαι.
Να πάμε πέρα απ' το Παραπέτασμα,
να ζήσουμε αυτές τις τρελές περιπέτειες...
που λέγαμε πάντα.
Κιτ, μίλησα νωρίτερα με τον Μπαλαντάιν...
-Ναι; -Πριγκίπισσα!
Φέρνω μήνυμα της βασίλισσας.
Μας πολιορκούν;
Να ντυθείς καλά για το δείπνο.
Η μεγαλειοτάτη περιμένει τους ευγενείς καλεσμένους από το Γκαλαντόορν.
Είπες και στον αδελφό μου να καθαρίσει τα αφτιά του πριν έρθει;
Ναι. Έχω την εντύπωση ότι ο πρίγκιπας είναι για κυνήγι στον Δυτικό Δρυμό.
Κυνήγι; Αναρωτιέμαι ποιαν κυνηγάει σήμερα.
Μήπως το παρατράβηξα;
Όχι, ήταν...
-Τρέμεις. -Αλήθεια;
Ναι.
Δεν ξέρω. Απλώς,
έχεις αυτήν την επίδραση πάνω μου.
Δεν μοιάζει με τίποτα απ' όσα βίωσα ως τώρα.
Κι εγώ.
Δεν ήξερα ότι αισθάνεσαι κι εσύ το ίδιο.
Τι εννοείς; Γιατί όχι;
Έχεις μια φήμη.
Αν ακούσεις τι λέγεται για σένα...
Ξέρω πως είναι αναληθή.
Κάποια από αυτά ίσως ισχύουν.
Αλλά αυτό ήταν πριν.
Δεν είμαι έτσι πλέον.
Eρκ, σ' αγαπώ.
Εξοχότατε.
Κέις. Μουτρωμένο σε βλέπω.
Έφαγα όλο το δυτικό βασίλειο για να σε βρω.
Τι απολαυστική εμπειρία...
Κάνω ό,τι μπορώ για τους φίλους μου.
Ο βασιλιάς Χάστουρ με την κουστωδία του εθεάθη να διασχίζει το Βέιλ.
Θα 'ναι στο Τιρ Ασλίν μέχρι το σούρουπο.
Φοβάμαι πως η μητέρα σου επιμένει να είσαι ευπαρουσίαστος όταν καταφθάσουν.
Και τι ακριβώς εννοεί με το "ευπαρουσίαστος";
Σίγουρα να μην είσαι καλυμμένος με χώμα και χόρτα.
Μάλιστα, πολύ λεπτομερές.
Θα πάω τον Εκλίψ στον στάβλο.
Θα έρθεις απόψε, έτσι;
-Όχι. -Ναι.
-Αλήθεια; -Ναι.
Ξέρεις την άποψή μου για τα μακριά φορέματα.
Κάνε την καρδιά σου πέτρα,
γιατί δεν θα τ' αντέξω αλλιώς.
-Τι ήθελες να μου πεις; -Πότε;
Πριν είπες ότι μίλησες με τον Μπαλαντάιν.
Θα το κουβεντιάσουμε αργότερα.
Λοιπόν, καλά περάσαμε.
Ναι. Αντίο.
Άλλο ένα.
Πρέπει να φύγεις. Πήγαινε τώρα.
Δεν είδες τίποτα.
Είδα τα πάντα.
Η σουμπρέτα μας δεν είναι;
Που φτιάχνει αυτά τα περιβόητα μάφιν;
Άκου να σου πω, λατρεύω τα μάφιν της.
Απλώς ανησυχώ μήπως ρίξει τίποτα στα μάφιν
όταν την παρατήσεις.
Δεν θα την παρατήσω.
Άσε μας, Eρκ. Θα τη βαρεθείς...
-Ευχαριστώ. - ...κι αυτήν.
Είναι το μόνο πράγμα που κάνεις με συνέπεια.
Όχι, η Περιστέρα...
Μ' αυτήν είναι αλλιώτικα. Η Περιστέρα έχει απερίγραπτη ανθρωπιά
-στην ψυχή της. -"Περιστέρα" είπες;
Περιστέρα, ναι. Έτσι την αποκαλώ, σαν ένα ρομαντικό, όμορφο...
Δεν ξέρεις πώς τη λένε;
-Φυσικά και ξέρω. -Ναι;
-Ναι. -Πώς τη λένε;
Μητέρα! Πήραμε το μήνυμά σου. Ήρθαμε τρέχοντας.
Πάμε να πλυθούμε.
Γιατί είσαι σαν να κυλιόσουν στο γρασίδι;
Προπονιόμουν. Για τουρνουά κ.λπ.
Τι είν' αυτό στον λαιμό σου;
Με τσίμπησε πυροπεταλούδα.
Μήπως ήταν περιστέρι;
Ο Λάχλαν είπε ότι σε βρήκε με την Τζέιντ στο Κάνιον Μέιζ πάλι.
Δεν μ' αρέσει που παίζετε εκεί. Είναι επικίνδυνα.
Παίζουμε;
Σε αντίθεση μ' αυτόν, εμείς προπονούμαστε.
Είπα να σου ετοιμάσουν την μπανιέρα
κι έβγαλα ένα φόρεμα για να βάλεις απόψε.
Διαλέγεις και τα ρούχα μου, τώρα;
Για εξάχρονο με περνάς;
Δεν θα 'πρεπε,
μα όταν παραμελείς τις ευθύνες σου και καταπιάνεσαι με χόμπι, δεν έχω επιλογή.
Εντάξει, φύγαμε.
Κιτ, έλα!
Σόρσα...
Οι Θύελλες...
Έρχονται...
Λαίδη μου.
Μη. Μπαλαντάιν, μη.
Για χάρη της Κιτ και μόνο υφίσταμαι αυτήν την οδύνη.
Της το είπες;
Τζέιντ;
Θα της το πω.
Το ήθελες ανέκαθεν.
Εργάστηκες σκληρά γι' αυτό, πιο πολύ απ' όλους.
Αν είναι όντως φίλη σου, θα χαρεί.
Θα νιώσει ότι την παρατάω πάνω που με έχει ανάγκη.
Αυτό θα γίνει.
Γκρέιντον Χάστουρ,
ο πρίγκιπας του Γκαλαντόορν.
Νόμιζα πως υπήρχε κι άλλος.
Υπήρχε, μα έπεσε από ένα δέντρο.
Οπότε, θα παντρευτώ αυτόν.
Μιλήσατε καθόλου;
Ναι.
Υποκλίθηκα σαν πραγματική κυρία.
Κι αυτός γρύλισε κάτι και κούνησε τις φτέρνες του,
σαν πραγματικός...
νικητής.
Ανέφερες αψιμαχίες στα δυτικά, πέρα από το Παραπέτασμα.
Κλέφτες Μπον Ρίβερ.
Μην ανησυχείς γι' αυτά.
Μόνο που είχα παρόμοιες αναφορές από τον βορρά.
Οικισμοί κάηκαν και εγκαταλείφθηκαν.
Κι αν είναι κάτι άλλο;
Ανοησίες. Τίποτα δεν περνάει ποτέ από το Παραπέτασμα.
Ορίστε. Βασικά, όλα εδώ εγώ τα κάνω.
Μαγειρεύω, καθαρίζω, θεραπεύω ασθενείς. Φτιάχνω κρασί, ορίστε...
Λένε πως είστε και εξαίρετος ξιφομάχος.
Πρώτος στο Τιρ Ασλίν.
Δεν θα το 'λεγα. Σίγουρα όχι πρώτος.
Δεύτερος.
Ο πατέρας μου, αυτός ήταν σπουδαίος.
Ήταν ιππότης του Γκαλαντόορν.
-Ο Μαντμάρτιγκαν. -Ναι.
Μεγαλώσαμε με ιστορίες για τους γονείς σου,
πώς έσωσαν την Ελόρα Ντάναν από τη Μπαβμόρντα
στη μάχη του Νόκμααρ και τη φρόντισαν πριν διαφύγει.
Στον φούρνο πρέπει να έχεις το μυαλό σου, όχι να χαζεύεις τους αριστοκράτες.
Βρίσκεις την κοντέσα όμορφη;
Αυτή με τις χειλάρες;
Μην καρφώνεσαι!
Ευγενείς της επικράτειας, η βασίλισσα!
Διακόσια φεγγάρια από τότε που οι Ιππότες του Γκαλαντόορν
νίκησαν τις λεγεώνες της Μπαβμόρντα και ελευθέρωσαν το Τιρ Ασλίν από την κατάρα.
Κι επί 200 φεγγάρια,
διατηρούμε μια πολιτισμένη συμμαχία,
κυβερνούμε με αμοιβαίες συναινέσεις, διατηρώντας την αυτονομία μας.
Μία επικράτεια, χωριστά βασίλεια.
Έως τώρα.
Αύριο, ο πρίγκιπας Γκρέιντον θα παντρευτεί την κόρη μου,
ενώνοντας, επιτέλους, το Τιρ Ασλίν με το Γκαλαντόορν,
διασφαλίζοντας ένα αρμονικό μέλλον
και ισχυροποιώντας μας έναντι οιασδήποτε πιθανής απειλής.
Στον γαμπρό και τη νύφη.
Είθε να κυβερνούν με σοφία και δικαιοσύνη,
και να υπερασπίζονται την επικράτεια μέχρι τη μέρα
που θα επιστρέψει η πραγματική αυτοκράτειρα Ελόρα Ντάναν.
Στη μέρα εκείνη!
Η σκιά μακραίνει...
Μόνο υπό το φως της μπορούμε να βρούμε τον δρόμο μας στο σκοτάδι.
Οι Θύελλες έρχονται.
Πώς πάει η δεξίωση;
Πού να δεις τον πρίγκιπα.
Είναι ποντικάκι.
Η Κιτ δεν θα 'πρεπε...
Ξέρεις πόσο λατρεύω τις κουβεντούλες μας,
αλλά αν δεν ήρθες για να μου φέρεις τούρτα, τι γυρεύεις εδώ;
Ίσως επειδή θέλεις από μένα
να σου πω να μην αναγκάσεις την κόρη σου να παντρευτεί από συνοικέσιο.
Ξέρεις ότι δεν έχω επιλογή.
Σύζυγος του Μαντμάρτιγκαν.
Δεν ήταν εύκολη επιλογή,
αλλά τουλάχιστον την έκανες για σωστούς λόγους.
Όλα όσα έκανα, τα έκανα για να προστατεύσω αυτούς που αγαπώ.
Με μεγάλο κόστος.
Κουράστηκα.
Πόσο θ' αντέξεις ακόμα;
Όσο χρειαστεί.
Μπορεί να υπερβάλλω,
μα δεν χρειάζεται ν' αλλάξει η ζωή μας.
Μπορούμε να πηγαίνουμε για ιππασία και...
Ο Μπαλαντάιν υπέβαλε αίτηση εκ μέρους μου.
Έγινα δεκτή για εκπαίδευση στη Λαμπρή Λεγεώνα, Κιτ.
Να γίνω Ιππότης του Γκαλαντόορν.
Μα δεν δέχονται...
Έκαναν εξαίρεση.
Την πρώτη στα χρονικά.
Θα φύγω νότια με τον βασιλιά Χάστουρ μετά τον γάμο.
Τον δικό μου γάμο;
Αύριο;
Ήθελα να σ' το πω νωρίτερα, μα δεν ήξερα πώς να...
Κιτ, σταμάτα.
Να σου πω, παντρευόμαστε.
Παράξενο δεν είναι;
Ανυπομονώ.
Γιατί; Ούτε καν με ξέρεις.
Είμαι ευγνώμων για την ευκαιρία να υπηρετήσω την επικράτεια.
Αν μου επιτρέπετε...
Άσε με, γνωρίζομαι με τον μέλλοντα σύζυγό μου.
Εσύ τράβα όπου θες.
Μου το κατέστησες σαφές.
Έχεις ακουστά την ιστορία της Τάραμις;
Ήταν πριγκίπισσα του Κασμίρ πριν από χιλιάδες χρόνια.
Και ήταν σύμφωνα με τα λεγόμενα όλων η πιο όμορφη γυναίκα που έζησε ποτέ.
Οπότε, ο βασιλιάς κάλεσε όλους τους ιππότες και όλους τους πρίγκιπες
να διαγωνιστούν για το χέρι της.
Ο νικητής κάθε αγωνίσματος περνούσε στον επόμενο γύρο, ώσπου έμειναν δύο:
ένας ξιπασμένος νεαρός ιππότης του Γκαλαντόορν,
κι ένας κρανιοφόρος πολεμιστής από έναν τόπο μακρινό,
που κανείς δεν είχε δει κατά πρόσωπο.
Κι όταν μετά από μια άγρια μονομαχία, ο μυστηριώδης ξένος ταπείνωσε τον ιππότη,
έβγαλε το κράνος του.
Φαντάζεστε ποιος ήταν;
Η πριγκίπισσα Τάραμις.
Δήλωσε κρυφά συμμετοχή για ν' αγωνιστεί για τον εαυτό της,
για μια ευκαιρία να ορίσει η ίδια το μέλλον της.
Αδελφούλα, να σου πω δυο λογάκια;
-Το προσπάθησα. -Κάνε κάτι χρήσιμο.
Πες ότι γινόταν διαγωνισμός για το χέρι μου
και ήμασταν αντίπαλοι. Θα με νικούσες;
Θέλεις να...
Φοβάσαι μη βγάλεις το μάτι του αδελφού μου;
Εγώ φοβάμαι γι' αυτό.
Άσ' το καλύτερα.
Μην τυχόν αστοχήσεις.
Ντρόπιασες τον πρίγκιπα.
-Άφησέ με. -Ντρόπιασες εμένα.
Δεν με νοιάζει.
Έδειξες σε όλους στην αίθουσα ακριβώς τι είσαι:
ένα ανώριμο, οξύθυμο παιδί.
Είμαι αιχμάλωτη. Καταδικάστηκα σε μια ζωή που δεν επέλεξα.
Κανείς δεν διαλέγει τη ζωή του, Κιτ.
-Ούτε τη μαμά του. -Σωστά.
Μπροστά στη δική μου, είμαι αρνάκι.
Όλα είναι εντάξει.
Ο Γκρέιντον,
που δεν είναι τόσο χάλια άμα τον γνωρίσεις,
θα μιλήσει στον βασιλιά, θα πέσουν οι τόνοι...
Συνέχισε καλύτερα να κυνηγάς κορίτσια,
αντί να χώνεις τη μύτη σου σε θέματα που δεν αντιλαμβάνεσαι
και δεν σε αφορούν.
Για ύπνο, και οι δυο σας.
Το πρωί, θα ζητήσεις συγγνώμη από τον βασιλιά και τον πρίγκιπα,
και στη συνέχεια θα τον παντρευτείς.
Τι νομίζεις ότι κάνεις;
Μήπως θα με δείρεις κιόλας; Γιατί μετά απ' αυτό κουράστηκα.
Δεν ζήτησα τη βοήθειά σου.
Όχι, αλλά θα σε βοηθήσω επειδή είσαι αδελφή μου και σε αγαπώ,
παρά την έξοχη προσωπικότητά σου.
Όλοι σ' αγαπάνε επειδή είσαι γοητευτικός κι ευχάριστος,
αρκεί να μην περιμένουν κάτι από σένα.
Γιατί όταν γίνεται αυτό, εξαφανίζεσαι.
Όπως έκανε ο μπαμπάς.
Δεν είμαι σαν αυτόν.
Κιτ, δεν θα πάω πουθενά.
Όχι, δεν έχω όρεξη.
Περιστέρα!
Περιστέρα, ήθελα να...
Ήθελα να σε βρω.
Μη μιλάς.
Καλύτερα να πάψουμε να βλεπόμαστε.
Στάσου, εγώ...
Μόνο που σ' έβλεπα μ' αυτές...
Μ' έπιανε τρέλα. Γινόμουν έξαλλη.
Κι αφαιρέθηκα τόσο που...
έκαψα τα μάφιν μου.
-Όχι! -Ναι!
Δεν είχα ξανακάψει ποτέ κάτι.
Και συνειδητοποίησα ότι κακώς περίμενα εσύ, ο πρίγκιπας,
να δεσμευτείς με το κορίτσι των μάφιν, ενώ περιστοιχίζεσαι από κοντέσες
-που σου την πέφτουν αβέρτα. -Περίμενε.
Τι θα 'λεγες αν...
το έκανα;
Αν το έκανα, αν ήμουν έτοιμος να δεσμευτώ;
Δεν είναι κι η καλύτερη πρόταση γάμου.
Ίσως είναι η χειρότερη.
Αν, όμως, τη βελτίωνα;
Θα μπορούσαμε σίγουρα να το κουβεντιάσουμε.
Σταμάτα.
Με κατατρόμαξες!
Φεύγω. Ήρθα να σε αποχαιρετήσω.
Κιτ, ξέρω ότι είσαι θυμωμένη...
Δεν είμαι.
Πρώτη φορά στη ζωή μου σκέφτομαι καθαρά.
Αν ήταν έτσι, δεν θα το έσκαγες...
Δεν αφορά τον γάμο με τον Γκρέιντον.
Δηλαδή, τον αφορά, αλλά...
αναζητώ κάτι.
Και δεν είναι εδώ.
Είναι εκεί έξω.
Πέρα από το Παραπέτασμα.
Θα γίνεις σπουδαία ιππότης.
Μα πάλι θα σε νικάω.
Δέξου το ως σύμβολο της δέσμευσής μου προς εσένα.
Μέχρι να πάρω κάτι πιο αξίας.
Εγώ δεν έχω κάτι για σένα.
Δεν πειράζει.
Μπορείς απλώς να με κοιτάζεις έτσι
για την υπόλοιπη ζωή μου.
Θα μπορούσα.
Θα το κάνω.
Το παιδί δεν θα έχει εξουσία επάνω μου. Αρχίστε την ιεροτελεστία.
Όχι!
Σόρσα...
Θα τη σκοτώσουν!
Ξεκίνησε.
Οι Θύελλες... Έρχονται.
Ξέρεις τι να κάνεις.
Γουίλοου.
Θεέ μου!
Πιστεύεις ότι με τα λόγια θα...
Ξέρω ότι δεν παίρνεις από λόγια.
Σου ζητώ να περιμένεις λίγο.
Για τι;
Θες να 'ρθεις;
Κιτ, ξέρεις τι θέλω.
Να υπηρετώ τη βασίλισσα και το Τιρ Ασλίν.
Ως φίλη, δεν θα μου έβαζες δίλημμα.
Αν δεν φύγω τώρα, δεν θα φύγω ποτέ.
Εντάξει. Κάνε το δικό σου.
Δεν είναι γενναίο να το βάζεις στα πόδια...
Ομίχλη είναι αυτή;
Τι συμβαίνει;
Τα Θανατόσκυλα.
Να προσέχεις.
Πάντα προσέχω, σχετικά.
Στηρίξου στην αγάπη μας.
Σωστά. Αυτό θα κάνω σίγουρα.
Τζέιντ!
Μέσα, μεγαλειοτάτη.
Μας πολιορκούν.
Μπον Ρίβερ;
Κάτι άλλο, κάτι χειρότερο.
Παιδιά, φέρτε μου το Κλίβερ.
Πού είναι η βασίλισσα;
Θα 'ταν υπερβολή να ζητήσω να μην κάνεις καμιά βλακεία;
Μάλλον.
Μείνε πίσω μου.
Έλα!
Όχι!
Μαμά!
Συγγνώμη, νόμιζα πως θα την άφηνες.
Βοήθεια! Ας τη βοηθήσει κάποιος!
Βοήθεια!
Ερκ;
Πού είσαι;
Πίσω μου ήταν.
Πολεμούσε τη μάγισσα.
Τον πήραν.
Νομίζω.
Γι' αυτόν ήρθαν.
Ήμουν στον πύργο και... Δεν ήξερα τι να κάνω ή πώς να...
Και μετά άκουσα μια φωνή να μιλά πνακοτικά, νομίζω.
Είδα ένα πλάσμα με πελώρια αραχνοΰφαντα φτερά να βγαίνει από την ομίχλη
έχοντας γραπώσει κάποιον που σπαρταρούσε καθώς απομακρυνόταν,
σαν ένα γεράκι που είχε πιάσει ένα ποντίκι.
Δεν σε αφορά.
Δεν με...
-Με παρα-αφορά. -Προς τα πού πήγε;
Λένε ότι απήγαγαν τον Ερκ.
Πρέπει να τον βρούμε, να τον σώσουμε.
Εκτιμώ τα συναισθήματά σου για τον πρίγκιπα,
αλλά αυτά τα θέματα είναι σοβαρά.
Σε διαβεβαιώνω πως θα γίνει ό,τι είναι δυνατόν.
Τον έπιασα στην άκρη της πόλης να κλέβει ένα άλογο.
Απόλυτα ανακριβές.
Έλεγχα την κατάσταση των στάβλων
μιας και ανησυχούσα για την υγεία των ζώων.
Είν' έγκλημα να νοιάζεσαι; Να νιώθεις;
-Αρκετά. -Θα πάω εγώ.
Θα πάω εγώ.
Ναι.
Μητέρα, είπα ότι σκέφτομαι να πάω δυτικά να βρω τον Ερκ.
Σε άκουσα.
Και συμφωνώ.
Εντάξει.
Βασίλισσά μου, άμα το αποφάσισες, προσφέρομαι να τη συνοδεύσω.
Είσαι διοικητής του Πακαλκέιντ.
Δεν μπορείς ν' αφήσεις τα καθήκοντά σου για μια αναζήτηση.
Θα πάω εγώ.
Ξέρω τον Ερκ από τη μέρα που γεννήθηκε.
Είναι ό,τι πιο κοντινό έχω σε γιο.
Απ' όσο ξέρω, έστω.
Ευχαριστώ.
Είσαι ο ηγέτης που χρειάζεται αυτή η αποστολή.
Κι εγώ. Θα πάω όπου πάει η πριγκίπισσα.
Αν είναι έτσι, κι ο Γκρέιντον.
-Ορίστε; -Νομίζω πως είμαστε εντάξει
ως συντροφιά.
Θ' άφηνες τη μέλλουσα γυναίκα σου να περάσει τον...
Δεν είναι ό,τι καλύτερο, μα θα το συνήθιζα.
Θράξους Μπόρμαν.
Άσε με.
Έχεις περάσει το Παραπέτασμα.
Ναι, και δεν είναι για παιδάκια.
Γίνε οδηγός τους, και θα σου δώσω χάρη για όλα τα εγκλήματα.
Αλήθεια; Ακόμα κι αυτό στο υφασματοπωλείο με...
Μ' αρέσει η υφή του βελούδου...
Ακόμα κι αυτό.
-Εντάξει. -Παράνοια! Τον αφήνεις ελεύθερο!
Θα το φέρει εις πέρας.
Όχι για τη χάρη,
όχι για μένα,
μα για να ξεπληρώσει ένα χρέος του σε φίλο.
Και πού θα ψάξουμε; Δεν αφήνει ίχνη κάτι που πετά.
Γι' αυτό ακριβώς θα χρειαστείς έναν μάγο.
Έναν μάγο;
Καταπληκτικά. Μάλιστα. Χάθηκαν όλοι οι μάγοι.
Έμεινε ένας.
Νέλγουιν.
Ζει σ' ένα χωριό στον ποταμό Φριν.
Κι έχω ένα προαίσθημα ότι σε περιμένει.
Γίνονται όλα όπως τα είχε πει.
Πίστευα πως αν η Ελόρα Ντάναν εξαφανιζόταν κι απαγορεύαμε τη μαγεία,
ίσως θα μπορούσαμε να κρατήσουμε μακριά το κακό.
Ο Γουίλοου διαφωνούσε.
Πίστευε πως τελικά το κακό θα κατάφερνε να εισχωρήσει.
Κι όταν θα συνέβαινε αυτό, μόνο η μαγεία θα μας έσωζε.
Έχει κι άλλο, όμως.
Δεν θα σου είναι εύκολο να το ακούσεις, αλλά πρέπει.
Το αίμα της Μπαβμόρντα, το πνεύμα της, επιβίωσε.
Σ' εμένα, στον αδελφό σου και σ' εσένα.
Ο Γουίλοου είδε όραμα ότι μια μέρα αυτό το πνεύμα θα γυρίσει
και θα καταστρέψει το Τιρ Ασλίν.
Χθες βράδυ, το είδα κι εγώ.
Τα τελευταία λόγια που μου είπε ο Ερκ ήταν ότι δεν θα μ' εγκατέλειπε ποτέ.
Κι όταν το είπε αυτό,
δεν μ' ένοιαξε.
Μαμά, λυπάμαι πολύ.
Κι εγώ λυπάμαι.
Κοίτα, απλώς να προσέχεις.
Έχουμε εχθρούς εκτός κι εντός των τειχών μας.
Το παρήγγειλα
για να σου το δωρίσω πριν το Γκαλαντόορν.
Οι ιππότες διακρίνονται όχι για τις ικανότητές τους στη μάχη,
μα για τους όρκους που τηρούν.
Ελπίζω, όταν ξαναϊδωθούμε,
να αισθάνεσαι πως μου αξίζει αυτό το όμορφο δώρο.
Η μοίρα του Τιρ Ασλίν ίσως εξαρτάται από την επιτυχία ή την αποτυχία σας.
Δεν θα αποτύχω.
Σαν τον πατέρα της, η Κιτ δεν θα πάψει να αναζητά τον Ερκ.
Θα την προστατεύω.
Μετρίασε την παρόρμησή της με τη λογική σου.
Στηρίζομαι σ' εσένα σαν να είσαι ιππότης.
Πόσο ακόμα για το Παραπέτασμα;
Μία μέρα, ίσως και λιγότερο.
Διοικητής της φρουράς στην Πύλη της Μητέρας είναι ο Ρίμαρ, παλιός φίλος.
Θα ανεφοδιαστούμε πριν βγούμε εκτός επικράτειας.
-Έχεις δει την Πύλη της Μητέρας; -Ναι.
Την έχεις διαβεί;
Έχω κάνει άλλα που δεν έχεις κάνει εσύ.
Νομίζω ότι κάποιος μας ακολουθεί.
Είχα την ίδια αίσθηση.
Αλλά μετά σκέφτηκα "Ποιος χαζός να μας ακολουθεί, αφού πάμε χαμένοι;"
Εννοείς πως θα πεθάνουμε;
Γιατί δεν μου το είπε κανείς; Φοβάμαι πολύ τον θάνατο.
Αυτό και το χαμάμ...
Ας βγούμε εκτός δρόμου.
Έρχονται. Κρύψου.
Άσε με κάτω!
Με τίποτα.
Θέλω να σας βοηθήσω.
Δεν παίζει. Γύρνα πίσω.
Δεν καταλαβαίνεις. Αγαπιόμαστε.
Δεν ξέρω πώς να σου το πω, μα ο Ερκ αγαπά ένα σωρό...
Όχι έτσι. Μ' εμάς είναι αλλιώς.
Αν με περνάτε για χαζή, δεν με νοιάζει.
Αυτό που έχουμε συμβαίνει μία φορά στη ζωή μας.
Θα κάναμε τα πάντα ο ένας για τον άλλον.
Έχεις βρεθεί ποτέ σε μάχη;
Εννοείς σε λογομαχία;
Εννοώ να αμύνεσαι εναντίον κάποιου που θέλει να σε βλάψει.
Όχι.
Εσύ;
Μπορώ να κάνω άλλες δουλειές, να φροντίζω άλογα...
Χρειάζεστε και μαγείρισσα.
-Είσαι καλή; -Καταπληκτική.
Δεν θα έρθει μαζί μας.
Άκουσες την πριγκίπισσα.
Γυρνάς στο Τιρ Ασλίν με το πρώτο φως.
Τι;
Τι; Σε λίγο σκοτεινιάζει. Θα γυρίσει πίσω το πρωί.
Τι μπορείς να μαγειρέψεις εδώ;
Σοβαρά; Έφερες φλογέρα;
Ναι, δεν ήταν καλή ιδέα;
Η νταντά μου πίστευε ότι η μουσική απαλύνει την ψυχή.
Δεν πάμε εκδρομή, δεν είναι ευκαιρία για να δεις τον κόσμο.
Είναι επικίνδυνα.
Τα πλάσματα που πήραν τον Ερκ δεν θα μας τον δώσουν πίσω έτσι απλά.
Πες του.
Είστε όλοι τόσο αφελείς. Είναι χαριτωμένο.
Τι; Δεν νιώσατε ποτέ σας πόνο, φόβο, πείνα.
Εκεί έξω δεν μετρά ποιοι είναι η γονείς σου,
ούτε τι νομίζεις ότι αξίζεις.
Ο κόσμος είναι αφάνταστα μεγάλος.
Και δεν δίνει δεκάρα για κανέναν σας.
Σούπα με πόσουμ;
Καταπληκτική.
Ξέρω πως είναι χαζή ερώτηση, αλλά τι ακριβώς είναι το Παραπέτασμα;
Ενεργειακό πεδίο που έστησαν η Ραζιέλ και η Τσερλίντρεα για να φυλά την επικράτεια.
Ένα καταφύγιο για όσους ήθελαν να ζήσουν κι όχι απλώς να επιβιώσουν.
Η οικογένειά μου πήγαινε προς την Πύλη της Μητέρας όταν μας επιτέθηκαν.
Μόνο εγώ επέζησα.
Αυτό είναι... θλιβερό.
Μα το Παραπέτασμα έγινε για άλλο.
Δίκιο έχει.
Έγινε για να προστατευτεί η επικράτεια. Υψώθηκε για την Ελόρα Ντάναν.
Τι απέγινε αυτή;
Φημολογείται ότι σκοτώθηκε.
Αλλά η προφητεία λέει ότι μια μέρα θα επιστρέψει
και θα ενώσει τον κόσμο κατά του σκότους.
Όμως, κανείς δεν ξέρει.
Ξέρει η μητέρα μου.
Και σίγουρα ήξερε και ο πατέρας μου.
Είμαι σίγουρη ότι την πήρε από το κάστρο και την πήγε κάπου
για να μην τη βρει κανείς. Και μετά,
έμεινε μαζί της.
Το στηρίζεις κάπου αυτό ή είναι απλώς μια εικασία;
Γιατί να θέλω να πιστεύω ότι επέλεξε αυτήν αντί για μας;
Δεν ξέρω.
Ίσως γιατί καμιά φορά είναι πιο εύκολο να τους μισούμε.
Η σουμπρέτα;
Έφυγε. Όταν ξύπνησα.
Μία βραδιά ύπνου στην ύπαιθρο
σβήνει κάθε ρομαντική φαντασίωση.
Ίσως συνέχισε το ταξίδι.
Μπα, αν δεν βρει κανείς την πύλη, δεν μπορεί να περάσει το φαράγγι.
Φτου.
Πού είναι όλοι;
Το οπλοστάσιο είναι άθικτο.
Αν έφυγαν, το έκαναν βιαστικά.
Παιδιά;
Δεν θα εγκατέλειπαν το πόστο τους.
Παιδιά;
Δείτε εδώ.
"Στεκόμαστε στο κατώφλι.
"Ατενίζουμε το κενό.
"Είμαστε μάρτυρες της δόξας του.
"Του Παντοτινού, του θεραπευτή των κόσμων."
"Καθώς ξυπνά από τον απέθαντό του λήθαργο, βαθιά κάτω από την επιφάνεια,
"o Προάγγελος του Γουίρμ θα έρθει."
Απίστευτο.
Θαυμάζω την επιμονή της.
Όχι, θα φάει το κεφάλι της.
Τι σου είπα;
Δεν είσαι αφεντικό μου εδώ, πριγκίπισσα.
Μ' αρέσει, λέω να την κρατήσουμε.
-Δεν σε ρωτήσαμε. -Σκασμός.
Αρκετά. Δεν έχουμε χρόνο για διαξιφισμούς.
Ο Ερκ δεν έχει χρόνο.
Δεν δίνω δεκάρα αν συμπαθιέστε μεταξύ σας.
Ο στόχος μας είναι κοινός.
Κι εδώ πέρα, στον έξω κόσμο,
αν δεν είσαι ανά πάσα στιγμή σε εγρήγορση, ορκίζομαι πως δεν θα επιβιώσεις...
Μπον Ρίβερ!
Γρήγορα!
Αλήθεια; Ευχαριστώ!
Ακριβώς γι' αυτό δεν σε ήθελα μαζί μας.
Πάνω τους!
Γιατί πάτε τόσο αργά; Μας κυνηγάνε!
Ωχ, όχι!
Θεέ μου!
Εμπρός!
Είσαι καλά;
Εντάξει.
Μπόρμαν! Σε είχα για νεκρό!
Δεν είμαι εγώ αυτός.
Με μπερδεύεις με άλλον.
-Μπόρμαν! -Μπόρμαν! Τι κάνεις;
Τι;
Μπόρμαν!
Ήταν απίστευτο.
Πώς έκανες το άλογο...
Δεν το 'χω ξαναδεί. Τι θα πει "Χσου-Γκάλα";
Είναι αρχαία αργονιανή λέξη.
Θα πει "σταμάτα".
Ήθελα να ζητήσω συγγνώμη
για τον τρόπο που σου φέρθηκα.
Ήταν...
Φέρθηκα παιδιάστικα και...
Όχι, δεν πειράζει.
Λογικό να μη θες να παντρευτείς κάποιον που γνωρίζεις ελάχιστα.
Ουτ' εγώ πετούσα τη σκούφια μου.
Όχι;
Θέλω να πω, είσαι...
Είσαι πολύ όμορφη κοπέλα,
αλλά νομίζω πως πρέπει να αγαπάς κάποιον
πριν δεσμευτείς για το υπόλοιπο της ζωής σου μαζί του, σωστά;
Κι η ευθύνη μας να ενώσουμε την επικράτεια;
Μια μέρα, εμείς οι δυο θα κάνουμε κουμάντο.
Όταν έρθει αυτή η μέρα,
δεν είναι ανάγκη να τα κάνουμε όλα όπως οι γονείς μας.
Αυτό είναι το χωριό που έλεγε η μητέρα μου;
Είναι το μόνο στην κοιλάδα.
Πού πήγαν όλοι;
Νταϊκίνι.
Υπέροχα. Ακριβώς αυτό που χρειαζόμουν.
Τι συνέβη εδώ;
Πολλά. Κι αν δεν προσέξετε, θα συμβούν και σ' εσάς.
Ψάχνουμε τον μάγο Γουίλοου.
Συγχαρητήρια, τον βρήκατε.
Εσύ είσαι ο Γουίλοου;
Ναι, εγώ είμαι. Γουίλοου.
Μα δεν ασχολούμαι πια με τη μαγεία.
Έχω βγει στη σύνταξη. Γι' αυτό πάρτε δρόμο.
Με λένε Κιτ Τάνθαλος.
Είμαι κόρη της Σόρσα.
Με έστειλε εδώ για να σε βρω.
Είπε ότι πριν από χρόνια
αντιμετωπίσατε μαζί τις δυνάμεις του κακού και τις νικήσατε.
Ο κόσμος σε χρειάζεται ξανά. Έχει ανάγκη τη μαγεία σου.
Είναι εντάξει. Είναι αυτή που ισχυρίζεται.
Πού το ξέρεις;
Διάβασα το μυαλό της.
Πλάκα κάνω.
Ψαρώσατε, όμως, ε;
Δεν διάβασα το μυαλό σου.
Απλώς... μου θυμίζεις τη μάνα σου.
Τον αδελφό μου, τον Ερκ, τον πήραν...
Οι Θύελλες.
-Οι ποιες; -Ο αδελφός σου ζει.
Είναι κρατούμενος της Μαραμένης Καρακάξας
που μένει στην Αμνημόνευτη Πόλη πέρα από τη Θρυμματισμένη Θάλασσα.
Οι τέσσερις που ήρθαν είναι υπηρέτες της.
Είπες "πέρα από τη Θρυμματισμένη Θάλασσα";
-Εντάξει. -Τι;
Πριγκίπισσα, έχω γυρίσει όλον τον κόσμο.
Γνώρισα μαγικά πλάσματα,
μα κανένα που να διέσχισε τη θάλασσα.
Εκεί τελειώνουν όλοι οι χάρτες.
Κι εκεί πρέπει να πάμε. Πέρα από την άκρη του κόσμου μας.
Στο άγνωστο. Είναι ο μόνος τρόπος να...
Να...
Τι...
Τι κάνεις...
Δεν θα 'πρεπε να είσαι εδώ.
Μα χαίρομαι που σε βλέπω, Ελόρα.
Είπε τώρα...
Όχι, κάνεις λάθος.
Δεν είναι... Εγώ δεν είμαι... Είμαι ασήμαντη.
Είσαι η Ελόρα Ντάναν,
τελευταία απόγονος της Κυμέρια, μέλλουσα αυτοκράτειρα,
πρωθιέρεια, υπέρτατη μάγισσα των εννέα επικρατειών,
κι η τελευταία καλύτερη ελπίδα μας ενάντια στο κακό που θέλει να μας καταστρέψει.
Τι;
Απόδοση διαλόγων: Φίλιππος Ηρακλειώτης